מיני דרייבר

אמליה פיונה "מיני" דרייבר (באנגלית: Amelia Fiona "Minnie" Driver; נולדה ב-31 בינואר 1970) היא שחקנית וזמרת-יוצרת אנגלייה-אמריקאית. הייתה מועמדת לפרס אוסקר לשחקנית המשנה הטובה ביותר על משחקה בסרט "סיפורו של ויל האנטינג" משנת 1997. דרייבר נולדה במרילבון, לונדון שבממלכה המאוחדת, למשפחה נוצרית-אנגלית בעיקרה עם שורשים סקוטיים ואירים. הוריה הם גיינור צ'רצ'וורד (לבית מילינגטון), מעצבת אופנה ודוגמנית הוט קוטור לשעבר, וצ'ארלס רונלד דרייבר, איש עסקים יליד-ויילס. יש לה אחות, קייט דרייבר, דוגמנית ומפיקה. אמה של דרייבר הייתה פילגשו של אביה, ואשתו לא הייתה מודעת למשפחתו האחרת. היא גדלה בברבדוס, ולמדה בבית ספר פרטי אשר ליד פיטרספילד שבמחוז המפשייר, ובאקדמיית ובר דאגלס לאמנות הדרמה שבלונדון. בתחילת הקריירה שלה, לפני שהיא קיבלה הכרה בינלאומית, היא הופיעה בסדרות קומדיה בריטיות ידועות, וכן שחקה בתפקידים מינוריים בסדרות דרמה. פריצת הדרך של דרייבר הייתה עם משחקה בסרט "מעגל של חברים" משנת 1995, וכן המועמדות שלה לאוסקר לשחקנית המשנה על משחקה בסרט "סיפורו של ויל האנטינג" משנת 1997. ב-2003 וב-2004 שיחקה בתפקיד חצי קבוע בסדרה "ויל וגרייס", כלורן פינסטר, יריבתה הנקמנית של קארן ווקר (מייגן מולאלי), ובתו של אהובה של קארן, לייל פינסטר (ג'ון קליז). בנוסף עבדה דרייבר על כמה סרטי אנימציה, בהם: "טרזן" - הגרסה של חברת וולט דיסני משנת 1999, בה דיבבה את דמותה של ג'יין, והסרט היפני "הנסיכה מונונוקי", בה דיבבה לאנגלית את דמותה של הגבירה אבושי. בשנת 2004 שיחקה בסרט "הקסם של אלה" בתור מינדי, פיית הבית. ב-12 במרץ 2007 עשתה את החזרה שלה למסך הטלוויזיה בסדרת הדרמה "הנובוריצ'ים" של ערוץ FX Networks, שם שיחקה לצידו של אדי איזרד. בשנת 2007 היא קיבלה על משחקה מועמדויות לפרס אמי ופרס גלובוס הזהב לשחקנית הטובה ביותר בסדרת דרמה. בשנת 2012 התארחה למספר פרקים בסדרה הקומית "טיפול אונליין" ברשת שואוטיים בכיכובה של ליסה קודרו. בשנים 2016–2019 כיכבה בסיטקום האמריקאי "ללא מילים" ברשת ABC, בתפקיד מאיה דימאו, אם משפחה חסרת מעצורים וגבולות. בסדרה כמו במציאות הדמות אותה מגלמת היא בריטית. בתחילת הקריירה שלה הייתה דרייבר חברה בלהקה שנקראה "Puff, Rocks and Brown"; הלהקה חתמה על חוזה עם חברת Island Records שבו התחייבה החברה לקדם ולשווק את הלהקה, אך בסופו של דבר לא הוציאה החברה תקליט כלשהו. היא חזרה לעבודה במוזיקה בפרופיל נמוך בשנת 2000, ובשנה לאחר מכן חתמה עם חברות התקליטים: EMI ו-Rounder Records, ובנוסף גם הופיעה בפסטיבלי SXSW. בשנת 2004 יצא אלבומה הראשון, "Everything I've Got in My Pocket", שהגיע למקום ה-43 במצעדי המכירות של הממלכה המאוחדת. באלבום אחד-עשר שירים, ומתוכם כתבה דרייבר עשרה, והשיר הנותר היה גרסת כיסוי לשיר "Hungry Heart" מתוך האלבום "The River" של ברוס ספרינגסטין. ב-2004 שחקה בסרטו של ג'ואל שומאכר "פנטום האופרה" את דמותה של קרלוטה. עקב הדרישות הקוליות של התפקיד, הייתה דרייבר השחקנית היחידה בצוות השחקנים של הסרט שקולה דובב. מצד שני, היא תרמה את קולה בשיר "Learn to be Lonely" שנכתב על ידי אנדרו לויד ובר במיוחד עבור גרסת הסרט למחזה שלו (השיר נוגן במהלך קרדיטים בסיום הסרט). ביולי 2007 יצא אלבומה השני של דרייבר, "Seastories". ב-2001 דרייבר הייתה מאורסת לשחקן האמריקאי ג'וש ברולין, אך הם נפרדו. בספטמבר 2008 היא ילדה בן ממערכת יחסים קצרה עם מפיק הטלוויזיה טימותי ג'יי. ליא. מאז 2019 היא בזוגיות עם המפיק האמריקאי, אדיסון או'דאה. ב-2017 התאזרחה גם כאמריקאית. 2004 : Everything I've Got in My Pocket 2007: Seastories 2004: Invisible girl 2005: Everything I've Got in My Pocket מעגל של חברים (1995) גולדן איי (1995) לילה גדול (1996) סליפרס (1996) מפגש בגרוס פוינט (1997) הנסיכה מונונוקי (1997) (דיבוב) סיפורו של ויל האנטינג (1997) גשם חזק (1998) האומנת (1998) בציר של אהבה (1998) בעל אידיאלי (1999) טרזן (1999) (דיבוב) סאות' פארק: גדול יותר, ארוך יותר ולא מצונזר (1999) (דיבוב) שובי אליי (2000) ביוטיפול (2000) על אש קטנה (2000) High Heels and Low Lifes‏ (2001) לשלוט במהוני (2003) הופ ספרינגס (2003) הקסם של אלה (2004) פנטום האופרה (2004) The Virgin of Juarez‏ (2006) Delirious‏ (2006) Ripple Effect‏ (2007) לקחת (2007) אמא במשרה חלקית‏ (2009) הפרקליטה (2010) הסיפור על פי בארני (2010) עזים (2012) שנה גג (2013) Stage Fright‏ (2014) Beyond the Lights‏ (2014) בחזרה לאפס (2014) ההתרסקות (2017) החתונה (2017) איש הפכפך (2018) סינדרלה (2021) רוזלין ‏(2022) שבלייה (2023) Nandor Fodor and the Talking Mongoose‏ (2023) Uproar ‏ (2023) הכוורן (2024) God on the Rocks‏ (1990) - סרט טלוויזיה בית אליוט (1991) תיקים באפלה (2000) ויל וגרייס (2003–2020) הנובוריצ'ים (2009-2008) משפחה מודרנית (2010) האוהל האדום (2014) רווק פלוס ילד (2014–2015) הלוזרים (2015) ללא מילים (2019-2016) אהבה מודרנית (2021) אבק כוכבים ‏(2021–2023) המכשף: מקור הדם (2022) לו הייתי פיראט (2023) The Serpent Queen‏ (2024) אתר האינטרנט הרשמי של מיני דרייבר מיני דרייבר, ברשת החברתית אקס (טוויטר) מיני דרייבר, במסד הנתונים הקולנועיים IMDb (באנגלית) מיני דרייבר, באתר "אידיבי", מאגר הידע העברי לקולנוע ישראלי ועולמי מיני דרייבר, באתר AllMovie (באנגלית) מיני דרייבר, באתר Rotten Tomatoes (באנגלית) מיני דרייבר, במסד הנתונים הקולנועיים KinoPoisk (ברוסית) מיני דרייבר, באתר ספוטיפיי מיני דרייבר, באתר סאונדקלאוד (באנגלית) מיני דרייבר, באתר Last.fm (באנגלית) מיני דרייבר, באתר AllMusic (באנגלית) מיני דרייבר, באתר MusicBrainz (באנגלית) מיני דרייבר, באתר דיזר מיני דרייבר, באתר Yandex.Music (ברוסית) מיני דרייבר, באתר Discogs (באנגלית) מיני דרייבר, באתר Songkick (באנגלית) מיני דרייבר, באתר Genius מיני דרייבר, באתר SecondHandSongs מיני דרייבר, באתר בילבורד (באנגלית) ג'ון קלי, DRIVER IN REVERSE, ‏Mirror.co.uk‏, 17 בדצמבר 2004 Everything I've Got in My Pocket > Charts & Awards > Billboard Albums, ב-allmusic מיני דרייבר לא תירש את ברברה סטרייסנד, באתר ynet, 4 באוקטובר 2001